L’Ajuntament de Burjassot obri les seues portes a la Signatura en el Llibre d’Honor dels màxims representants fallers del 2019
2025-07-24

Un dels actes més emotius i solemnes que viu el món faller de Burjassot, la Signatura en el Llibre d’Honor de l’Ajuntament dels màxims representants de la festa per al 2019, obria les portes del Consistori en el calorós matí del primer diumenge de març.

Un acte en el qual les Falleres Majors, Falleres Majors Infantils, Presidents i Presidenta, van deixar la seua empremta en el Llibre d’Honor baix l’atenta mirada de l’alcalde de Burjassot, Rafa García, la regidora de Falles, Estefanía Ballesteros i el president de l’Agrupació de Falles, Iván Heredia Cortés. Tots ells, acompanyats de la resta de la Corporació Municipal i de les famílies i amics dels representants de la festa.

En el mateix acte, es va fer també el nomenament de l’alcalde com a Faller d’Honor de les comissions del municipi.